CELEX: 32016D2325
Language: el
Date: 2016-12-19 00:00:00
Title: Εκτελεστική απόφαση (ΕΕ) 2016/2325 της Επιτροπής, της 19ης Δεκεμβρίου 2016, σχετικά με τον μορφότυπο του πιστοποιητικού για τον κατάλογο επικίνδυνων υλικών που εκδίδεται σύμφωνα με τον κανονισμό (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου για την ανακύκλωση πλοίων (Κείμενο που παρουσιάζει ενδιαφέρον για τον ΕΟΧ )

20.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 345/131
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/2325 ΤΗΣ ΕΠΙΤΡΟΠΉΣ
   της 19ης Δεκεμβρίου 2016
   σχετικά με τον μορφότυπο του πιστοποιητικού για τον κατάλογο επικίνδυνων υλικών που εκδίδεται σύμφωνα με τον κανονισμό (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου για την ανακύκλωση πλοίων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για την ανακύκλωση πλοίων και την τροποποίηση του κανονισμού (ΕΚ) αριθ. 1013/2006 και της οδηγίας 2009/16/ΕΚ (1), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1257/2013 καθορίζει απαιτήσεις για τους πλοιοκτήτες, τις υπηρεσίες και τους αναγνωρισμένους οργανισμούς όσον αφορά την κατάρτιση, τον έλεγχο και την πιστοποίηση των καταλόγων επικίνδυνων υλικών που βρίσκονται σε πλοία.
            
         
               (2)
            
            
               Σύμφωνα με τις απαιτήσεις του άρθρου 5 του κανονισμού (ΕΕ) αριθ. 1257/2013, τα πλοία πρέπει να φέρουν κατάλογο επικίνδυνων υλικών.
            
         
               (3)
            
            
               Σύμφωνα με το άρθρο 32 του κανονισμού (ΕΕ) αριθ. 1257/2013, η υποχρέωση να φέρουν κατάλογο επικίνδυνων υλικών πρέπει να εφαρμόζεται στα υπάρχοντα πλοία από τις 31 Δεκεμβρίου 2020, στα νέα πλοία το αργότερο την 31η Δεκεμβρίου 2018 και στα πλοία που αποστέλλονται προς ανακύκλωση από την ημερομηνία δημοσίευσης του ευρωπαϊκού καταλόγου που δημοσιεύεται σύμφωνα με τις διατάξεις του κανονισμού (ΕΕ) αριθ. 1257/2013.
            
         
               (4)
            
            
               Σύμφωνα με το άρθρο 8 του κανονισμού (ΕΕ) αριθ. 1257/2013, τα πλοία υπόκεινται σε επιθεωρήσεις από υπαλλήλους των υπηρεσιών ή αναγνωρισμένων από υπηρεσίες οργανισμών. Στόχος των επιθεωρήσεων είναι να επιβεβαιωθεί ότι ο κατάλογος επικίνδυνων υλικών συμμορφώνεται πλήρως με τις ισχύουσες απαιτήσεις του κανονισμού.
            
         
               (5)
            
            
               Σύμφωνα με το άρθρο 9 παράγραφος 1 του κανονισμού (ΕΕ) αριθ. 1257/2013, μετά την επιτυχή ολοκλήρωση της αρχικής ή της περιοδικής επιθεώρησης, η υπηρεσία ή αναγνωρισμένος οργανισμός εξουσιοδοτημένος από αυτήν πρέπει να εκδίδει πιστοποιητικό καταλόγου. Ο μορφότυπος του πιστοποιητικού πρέπει να είναι σύμφωνος με το προσάρτημα 3 της διεθνούς σύμβασης για την ασφαλή και φιλική προς το περιβάλλον ανακύκλωση πλοίων, που συνήφθη στο Χονγκ Κονγκ στις 15 Μαΐου 2009 («σύμβαση του Χονγκ Κονγκ»).
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του κανονισμού ανακύκλωσης πλοίων που συστάθηκε δυνάμει του άρθρου 25 του κανονισμού (ΕΕ) αριθ. 1257/2013,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα πιστοποιητικά καταλόγου που εκδίδονται και επικυρώνονται σύμφωνα με το άρθρο 9 του κανονισμού (ΕΕ) αριθ. 1257/2013 συμφωνούν με τον μορφότυπο που παρατίθεται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 19 Δεκεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 330 της 10.12.2013, σ. 1.
   
      ΠΑΡΑΡΤΗΜΑ